ai4bharat/Pralekha huggingface dataset:
மின்னணு மற்றும் தகவல் தொழில்நுட்பம்
மத்திய இணையமைச்சர் திரு ராஜீவ் சந்திரசேகர் கேரளாவின் தமரசேரியில் இளைஞர்கள் மற்றும் மாணவர்களுடன் கலந்துரையாட உள்ளார்
மத்திய மின்னணுவியல் மற்றும் தகவல் தொழில்நுட்பம், திறன் மேம்பாடு மற்றும் தொழில்முனைவோர் துறை இணையமைச்சர் திரு ராஜீவ் சந்திரசேகர் வெள்ளிக்கிழமை கேரள மாநிலத்திற்கு செல்கிறார். கோழிக்கோட்டில் நடைபெறும் 2 நிகழ்ச்சிகளில் கலந்து கொண்டு அவர் உரையாற்றுகிறார்.
தமரசேரியில் நடைபெறும் நிகழ்ச்சி ஒன்றில் கேரளாவின் 20 கல்லூரிகளைச் சேர்ந்த ஆயிரத்துக்கும் மேற்பட்ட மாணவர்கள் பங்கேற்கும் நிகழ்ச்சியில் கலந்து கொண்டு அவர்களுடன் அமைச்சர் கலந்துரையாட உள்ளார். கொரங்காடுப் பகுதியில் உள்ள பள்ளி ஒன்றில் நடைபெறும் நிகழ்ச்சியில் இளைர்களுடன் கலந்து கொண்டு அவர் கலந்துரையாட உள்ளார். கேரள மாநிலத்திற்கு இம்மாதத்தில் இரண்டாவது முறையாக அமைச்சர் செல்ல உள்ளார்.
சிப் தொழில்நுட்ப வடிவமைப்பாளராகவும், தகவல் தொழில்நுட்ப தொழில்முனைவோராகவும் முன்பு திகழந்த திரு ராஜீவ் சந்திரசேகர் நாடு முழுவதிலும் மாணவர்கள், இளைஞர்கள், ஸ்டார்ட்-அப் நிறுவனத்தினர் மற்றும் தொழில்முனைவோருடன் தொடர்ந்து கலந்துரையாட வருகிறார். இது அனைவரது மத்தியிலும் வரவேற்பைப் பெற்றுள்ளது. அண்மையில் அவரது கலந்துரையாடலின் பலனாக குஜராத்தில் ஸ்டார்ட்-அப் நிறுவனங்களை ஊக்க்குவிக்கும் வகையில் ரூ.1,500 கோடி நிதி பெறப்பட்டது குறிப்பிடத்தக்கது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1887232
தொழிலாளர் மற்றும் வேலைவாய்ப்பு அமைச்சகம்
தொழிலாளர் மற்றும் வேலைவாய்ப்பு அமைச்சகத்தின் செயலாளராக திரு அபூர்வ சந்திரா பொறுப்பேற்றார்
இந்திய ஆட்சிப் பணியின்  மகாராஷ்டிரா பிரிவின் 1988-ஆம் ஆண்டைச் சேர்ந்த அதிகாரியான திரு அபூர்வ சந்திரா தொழிலாளர் மற்றும் வேலைவாய்ப்பு அமைச்சகத்தின் புதிய செயலாளராக இன்று பொறுப்பேற்றார்.
பாதுகாப்பு அமைச்சகத்தின் பாதுகாப்பு தளவாடங்கள் கொள்முதல் பிரிவின் சிறப்பு தலைமை இயக்குநராக இதற்கு முன் இவர் பணியாற்றினார்.
அப்போது, தற்சார்பு இந்தியா இயக்கத்தின் கீழ் உள்நாட்டில் தயாரிக்கப்படும் தளவாடங்களை வாங்குவதற்கு முக்கியத்துவம் அளிப்பதிலும், அதேசமயம் அனைத்து சவால்களையும் எதிர் கொள்ளும் வகையில் நமது பாதுகாப்பு படைகளை வலுப்படுத்துவதிலும் அவர் முக்கிய பங்காற்றினார்.
சிவில் பொறியாளரான திரு சந்திரா, இளநிலை மற்றும் முதுநிலை படிப்புகளை தில்லியில் உள்ள ஐஐடியில் படித்தார். மகாராஷ்டிரா மற்றும் மத்திய அரசுகளில் பணிபுரிந்த போது, தொழிற்சாலைகள் சார்ந்த விஷயங்களை கையாளுவதில் இவர் மிகவும் அனுபவம் பெற்றவர்.
இந்திய அரசின் பெட்ரோலியம் மற்றும் இயற்கை எரிவாயு துறையில் ஏழு ஆண்டுகளுக்கும் மேல் திரு சந்திரா பணிபுரிந்துள்ளார். முக்கியமான கொள்கைகளை வகுப்பதில் அவர் ஈடுபட்டிருந்தார்.
மேலும் விவரங்களுக்கு, இந்த ஆங்கில செய்திக் குறிப்பை படிக்கவும்:
https://pib.gov.in/PressReleasePage.aspx?PRID=1660579
எரிசக்தி அமைச்சகம்
800 மெகாவாட் திறன் கொண்ட 3 காற்றாலை மின்சக்தித் திட்டங்களை மத்திய மின்சாரத் துறை அமைச்சர் நாட்டுக்கு அர்ப்பணித்து வைத்தார்
மத்திய அரசின் மின்சாரம், புது மற்றும் புதுப்பிக்கக் கூடிய எரிசக்தித்
துறை இணை அமைச்சர்  திரு ராஜ் குமார் சிங், செம்பகார்ப் நிறுவனத்தின் அதி நவீன சேஸி 1,2,3 மின் திட்டங்களை, இன்று , காணொலிக் காட்சி நடைபெற்ற நிகழ்ச்சியில் நாட்டுக்கு அர்ப்பணித்து வைத்தார். இந்த முக்கியத்துவம் வாய்ந்த நிகழ்ச்சியில் புது, மற்றும் புதுப்பிக்கக் கூடிய மின்சாரத் துறையின் இணைச் செயலாளர் திரு
பானு பிரதாப் யாதவ மற்றும் பிரமுகர்கள், சிங்கப்பூர் செம்பகார்ப் நிறுவனத்தின் குழுத்தலைவர் மற்றும் நிர்வாக அதிகாரி திரு வோங் கிம் இன் மற்றும் செம்பகார்ப் இந்தியா லிமிடெட் நிறுவனத்தின் மேலாண்மை இயக்குனர் திரு. விபுல் துலி ஆகியோர் கலந்து கொண்டனர்.
செம்ப்கார்ப் தொழில்கள் நிறுவனத்துக்குச் சொந்தமான செம்பகார்ப் இந்தியா எரிசக்தி லிமிடட் நிறுவனம் தனது 800 மெகாவாட் காற்றாலை மின் சக்தித் திட்டம் நிறைவடைந்ததை அறிவித்தது. இதனை அடுத்து இந்த நிறுவனத்தினால் இந்தியாவில் அமைக்கப்பட்டுள்ள புதுப்பிக்கக் கூடிய மின்சாரத் திட்டங்களின் திறன் 1730 மெகாவாட்டாக உயர்ந்துள்ளது. இந்த 300 மெகாவாட் சேஸி 3 காற்றாலைத் திட்டத்தின் மூலம் இந்திய சூரிய சக்தி கழகம் நடத்திய முதல் 3 ஏலங்களில் தனக்கு வழங்கப்பட்ட திட்டங்களை முழுவதுமாக முடித்துக்
கொடுத்த முதலாவது சுயேச்சையான நிறுவனமாகிறது செம்ப்கார்ப். இவை அனைத்தும் இணைந்து 6,00,000 க்கும் மேற்பட்ட வீடுகளுக்கு போதுமான தூய்மையான மின்சாரத்தை வழங்குவதுடன், ஆண்டுக்கு 2 மில்லியன் டன்னுக்கும் மேற்பட்ட கார்பன் டை ஆக்ஸைட் வெளியேற்றத்தைத் தடுக்கும். இந்த உற்பத்தித்
திறன்தான் சேஸி நிறுவனம் இதுவரை ஏலம் மூலம் வழங்கியுள்ள மிகப் பெரிய செயல்படக்கூடிய காற்றாலைத் திட்டமாகும்.
சுகாதாரம் மற்றும் குடும்ப நலத்துறை அமைச்சகம்
கோவிட்-19 குறித்த அண்மைச் செய்திகள் இதுவரை 20,917 பேர் குணமடைந்துள்ளனர்; குணமாகும் விகிதம் 31.15% ஆக உயர்வு.
இதுவரை 20,917 பேர் குணமடைந்துள்ளனர். இதனால், குணமாகும் விகிதம் 31.15 சதவீதமாக உயர்ந்துள்ளது. இதுவரையில் நோய்த் தாக்குதலுக்கு ஆளானவர்களின் எண்ணிக்கை 67,152 ஆக உள்ளது. நேற்றில் இருந்து 4,213 பேருக்குப் புதிதாக இந்த நோய்த் தாக்குதல் கண்டறியப்பட்டுள்ளது.
பல்வேறு மருத்துவ தொழில் நிபுணர்களின் பணியைப் பாராட்டியுள்ள மத்திய சுகாதாரம் மற்றும் குடும்ப நலத் துறை அமைச்சர் டாக்டர் ஹர்ஷ் வர்த்தன், கோவிட்-19 நோய்த் தாக்குதலை எதிர்த்துப் போராடுவதில் உறுதியைக் காட்டி வரும் , குறிப்பாக கடந்த 3 மாதங்களில் உறுதியுடன் செயல்பட்டு வரும் மருத்துவர்களை நினைத்து இந்தியா பெருமைப்படுகிறது என்று கூறினார். டாக்டர்கள் மற்றும் சுகாதாரப் பணியாளர்களை சமூகத்தில் ஒதுக்கி வைத்து பார்க்கக் கூடாது என்றும், பொது மக்களுக்கு ஆற்றி வரும் சேவைகளுக்காக அவர்களைப் பாராட்ட வேண்டும் என்றும் அவர் கேட்டுக் கொண்டார். டாக்டர்கள், நர்ஸ்கள், சுகாதாரப் பணியாளர்களுக்கு நாம் மரியாதை, ஆதரவு ஒத்துழைப்பு அளிக்க வேண்டிய தருணம் இது என்று அவர் தெரிவித்தார்.
மாவட்ட அளவில் கோவிட்-19 சிகிச்சை மையங்களுக்கான வழிகாட்டுதல்களை சுகாதாரம் மற்றும் குடும்ப நல அமைச்சகம் வெளியிட்டுள்ளது. அதை பின்வரும் இணையதளச் சுட்டியில் காணலாம்:
https://www.mohfw.gov.in/pdf/DistrictlevelFacilitybasedsurveillanceforCOVID19.pdf
(
குடியரசுத் தலைவர் செயலகம்
2019-20-ம் ஆண்டுக்கான நாட்டு நலப் பணித் திட்ட விருதுகளை வழங்கினார் குடியரசுத் தலைவர்
2019-20-ம் ஆண்டுக்கான நாட்டு நலப் பணித் திட்ட விருதுகளை, இந்திய குடியரசுத் தலைவர் திரு ராம்நாத் கோவிந்த் காணொலி காட்சி வாயிலாக இன்று வழங்கினார்.
இந்நிகழ்ச்சியில் அவர் பேசியதாவது:
மனித வாழ்க்கையின் கட்டிடம், மாணவர் வாழ்க்கை என்ற அடித்தளத்தில்தான் கட்டப்படுகிறது. கற்றல் என்பது, வாழ்க்கை முழுவதுமான நடைமுறை என்றாலும், அடிப்படை ஆளுமை வளர்ச்சி மாணவர் பருவத்தில் தொடங்குகிறது. அதனால்தான், நாட்டு நலப்பணித் திட்டத்தை ஒரு தொலைநோக்கு திட்டமாக நான் கருதுகிறேன். இதன் மூலம் மாணவர்கள் தங்கள் பள்ளி மற்றும் கல்லூரி நாட்களிலேயே, சமூகத்துக்கும், நாட்டுக்கும் சேவையாற்றும் வாய்ப்பை பெற முடியும்.
இவ்வாறு குடியரசுத் தலைவர் திரு ராம்நாத் கோவிந்த் பேசினார்.
பல்கலைக்கழகங்கள், கல்லூரிகள், என்எஸ்எஸ் அமைப்புகள், அதிகாரிகள், தொண்டர்கள் சமூகத்துக்கு ஆற்றிய தன்னார்வ சேவையின் சிறப்பான பங்களிப்பை அங்கீகரிப்பதுதான் இந்த விருதுகளின் நோக்கம்.
மேலும் விவரங்களுக்கு: https://pib.gov.in/PressReleasePage.aspx?PRID=1757583
ஆயுஷ்
மைகவ்  தளத்தில் நடத்தப்படும் ஆயுஷ் சஞ்சீவனி வினாடி வினா நிகழ்ச்சியின் மூலம் நோய் தடுப்பு முறையில் ஆயுஷின் தீர்வுகள் குறித்து விழிப்புணர்வு ஏற்பட்டுள்ளது
மைகவ்  தளத்தில் நடத்தப்பட்ட தேசிய அளவிலான ஆயுஷ் சஞ்சீவனி வினாடி வினா போட்டியில் வெற்றி பெற்றவர்கள் அறிவிக்கப்பட்டுள்ளனர். இந்த ஆண்டு மே-ஜூன் மாதங்களில் ஆயுஷ் அமைச்சகத்தால் இந்த போட்டி நடத்தப்பட்டது. மூன்று பரிசுப் பிரிவுகளைக் கொண்ட இந்தப் போட்டியில் மொத்தம் ஒன்பது பேர் வெற்றி பெற்றவர்களாக அறிவிக்கப்பட்டனர்.
கொவிட்-19 பரவல் காலத்தில் நடைபெற்ற இந்த போட்டியில், பல்வேறு தொற்று மற்றும் நோய்களுக்கு ஆயுஷ் வழங்கும் தீர்வுகள் குறித்து விழிப்புணர்வு ஏற்படுத்தப்பட்டது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்
https://pib.gov.in/PressReleasePage.aspx?PRID=1664394
பிரதமர் அலுவலகம்
மொரிஷியஸ் பிரதமர் பிரவிந்த் ஜுக்னாவுத் தேர்தல் வெற்றிக்கு பிரதமர் பாராட்டு
மொரிஷியஸ் பிரதமர் பிரவிந்த் ஜுக்னாவுத் தேர்தல் வெற்றி பெற்றமைக்காக பிரதமர் திரு. நரேந்திர மோடி பாராட்டு தெரிவித்துள்ளார்.
``தேர்தலில் வெற்றி பெற்றமைக்காக பாராட்டுகள் பிரவிந்த் ஜுக்னாவுத். இந்தியாவுக்கும் மொரிஷியஸுக்கும் இடையில் உறவுகளைப் பலப்படுத்தவும், பங்களிப்பை மேம்படுத்தவும் நாம் நெருக்கமாகப் பணியாற்றியுள்ளோம். உங்களுடன் விரைவில் பேசவும், நமது பங்களிப்பைத் தொடரவும் விருப்பம் கொண்டிருக்கிறேன்'' என்று பிரதமர் திரு. நரேந்திர மோடி கூறியுள்ளார்.
(Visitor Counter : 55
சாலைப் போக்குவரத்து மற்றும் நெடுஞ்சாலைத்துறை அமைச்சகம்
புதிய வாகனப் பதிவுக்கு முன்பும், தேசிய உரிம வாகனங்களுக்கு தகுதி சான்றிதழ் வழங்கும் போதும் பாஸ்டாக் விவரங்களை உறுதி செய்ய என்ஐசி-க்கு மத்திய சாலைப் போக்குவரத்து மற்றும் நெடுஞ்சாலை அமைச்சகம் அறிவுறுத்தல்.
நாடு முழுவதும் புதிய வாகனங்கள் பதிவு அல்லது வாகனங்களுக்கு தகுதிச் சான்றிதழ் வழங்கும் போது பாஸ்டாக் விவரங்களை உறுதி செய்ய மத்திய சாலைப் போக்குவரத்து மற்றும் நெடுஞ்சாலை அமைச்சகம் முடிவு செய்துள்ளது. தேசிய தகவலியல் மையம் என்ஐசி-க்கு எழுதியுள்ள கடிதத்தில்,  வாகன் தளத்துடன் தேசிய மின்னணு சுங்க வசூலிப்பு குறித்த முழு ஒருங்கிணைப்பு எட்டப்பட்டுள்ளதாக அமைச்சகம் தெரிவித்துள்ளது. சுங்க வசூல் API மே மாதம் 14-ஆம்தேதி நேரடியாக ஒளிபரப்பானது. விஐஎன், விஆர்என் மூலம் வாகன் முறை தற்போது அனைத்து தகவல்களையும் பெற்று வருகிறது.
தற்போது வரை, தேசிய அனுமதி உரிமத்துடன் இயங்கும் வாகனங்களுக்கு தகுதி சான்றிதழ் வழங்கும்போது பெறுவது போல புதிய வாகனங்களைப் பதிவு செய்யும் போதும் பாஸ்டாக் விவரங்களைப் பெறுமாறு அமைச்சகம் கேட்டுக் கொண்டுள்ளது.
எம் மற்றும் என் பிரிவு வாகன விற்பனையின் போது, புதிய வாகன பாஸ்டாக் பொருத்துவது 2017 –ஆம் ஆண்டில் கட்டாயமாக்கப்பட்டது. ஆனால் வங்கிக் கணக்கு, அவை இயங்குவது பற்றிய தகவல்களைத் தெரிவிப்பதை மக்கள் தவிர்த்து வருகின்றனர். இது தற்போது சரி செய்யப்பட்டு வருகிறது. வாகனங்கள் தேசிய நெடுஞ்சாலைக் கட்டணச் சாவடிகளைக் கடக்கும் போது , மின்னணு ஊடகம் மூலம் பாஸ்டாக் கட்டணத்தை உறுதி செய்வதற்காக பாஸ்டாக் பொருத்தப்படுகிறது. இதன் மூலம் ரொக்க வசூலைத் தவிர்க்கலாம். பாஸ்டாக் பயன்பாடு காரணமாக , தேசிய நெடுஞ்சாலை சுங்கச்சாவடிகளில் கோவிட் பரவும் வாய்ப்புகள் குறைக்கப்படுகின்றன.
இந்தத் திட்டம் பற்றிய அரசிதழ் அறிவிக்கை 2017 நவம்பரில் அமைச்சகத்தால் வெளியிடப்பட்டது.
(Visitor Counter : 165
மத்திய அமைச்சரவை
பிற பிற்படுத்தப்பட்ட வகுப்பில் உட்பிரிவுகளை பிரிப்பது குறித்து ஆய்வு செய்வதற்கான ஆணையத்தின் பதவிக்காலத்தை நீட்டிக்க மத்திய அமைச்சரவை ஒப்புதல்
பிற பிற்படுத்தப்பட்ட வகுப்பினரை பல்வேறு உட்பிரிவுகளாக பிரிப்பது குறித்து ஆய்வு செய்வதற்கான அமைக்கப்பட்டுள்ள ஆணையத்தின் பதவிக்காலத்தை மேலும் 12 வாரங்களுக்கு, அதாவது 02.04.2018 வரை நீட்டிக்க பிரதமர் திரு. நரேந்திர மோடி அவர்கள் தலைமையில் நடைபெற்ற அமைச்சரவைக் கூட்டத்தில் ஒப்புதல் அளிக்கப்பட்டுள்ளது. பிற பிற்படுத்தப்பட்ட வகுப்பில் உட்பிரிவுகளை பிரிப்பது குறித்து ஆய்வு செய்து வரும் ஆணையம், இதுதொடர்பாக பல்வேறு பங்குதாரர்களுடன் கலந்தாய்வுகளை நடத்தி, விரிவான அறிக்கை தாக்கல் செய்ய இந்த கால நீட்டிப்பு உதவும்.
இந்த ஆணையம் இந்திய அரசியலமைப்புச் சட்டத்தின் 340வது பிரிவின்படி குடியரசுத் தலைவர் ஒப்புதலுடன் 02.10.2017 அன்று அமைக்கப்பட்டது. இந்த ஆணையத்தின் தலைவர் பதவியேற்ற நாளிலிருந்து 12 வாரங்களில் அதன் அறிக்கையைத் தாக்கல் செய்யவேண்டும் என்று காலக்கெடு நிர்ணயிக்கப்பட்டிருந்தது குறிப்பிடத்தக்கது.
பின்னணித் தகவல்கள்:
ஓய்வுபெற்ற நீதிபதி திருமதி ஜி.ரோகிணி தலைமையிலான இந்த ஆணையம், 11.10.2017 அன்று செயல்படத் தொடங்கியது. பிற பிற்படுத்தப்பட்ட வகுப்பினருக்கு இடஒதுக்கீடு வழங்கும் அனைத்து மாநிலங்கள் / யூனியன் பிரதேசங்கள் மற்றும் மாநில பிற்படுத்தப்பட்டோர் ஆணையங்களுடன் இதுதொடர்பாக ஆணையம் ஆலோசனை நடத்தியுள்ளது. கடந்த 3 ஆண்டுகளில் உயர் கல்வி வகுப்புகளில் பிற பிற்படுத்தப்பட்ட வகுப்பைச் சேர்ந்த எவ்வளவு பேர் சேர்க்கப்பட்டுள்ளனர் என்பது குறித்து 197 உயர் கல்வி நிறுவனங்களிடமிருந்தும், கடந்த 3 ஆண்டுகளில் அரசுத் துறைகள், பொதுத்துறை வங்கிகள் மற்றும் நிதி நிறுவனங்கள் மற்றும் பொதுத்துறை நிறுவனங்களில் பிற பிற்படுத்தப்பட்ட வகுப்பைச் சேர்ந்த எவ்வளவு பேருக்கு வேலை வழங்கப்பட்டிருக்கிறது? என்பது குறித்து சம்பந்தப்பட்ட நிறுவனங்களிடமிருந்தும் தகவல்களை வழங்கும்படி இந்த ஆணையம் கோரியிருக்கிறது. மத்திய அரசின் பிற பிற்படுத்தப்பட்ட வகுப்பினர் பட்டியலில் இடம்பெற்றுள்ள சாதிகள் / சமுதாயங்களுக்கு இடஒதுக்கீட்டின் பயன் சமமற்ற வகையில் பகிர்ந்தளிக்கப்பட்டிருக்கிறதா? என்பதை அறியும் நோக்குடன் இந்த விவரங்களை நீதிபதி ரோகிணி ஆணையம் கோரியிருக்கிறது.
எண்ணற்ற தொகுப்புகளைக் கொண்ட தகவல்கள் இருப்பதாலும், அவற்றை பகுப்பாய்வு செய்து விரிவான அறிக்கையைத் தாக்கல் செய்ய அதிக காலம் தேவைப்படும் என்பதாலும், மேலும் 12 வாரங்களுக்கு பதவிக்காலத்தை நீட்டிக்கும்படி மத்திய அரசை ஆணையம் கேட்டுக்கொண்டிருந்தது.
பிரதமர் அலுவலகம்
திரிபுரா மாநிலம் அகர்தலாவில் பல்வேறு வளர்ச்சித் திட்டங்களின் தொடக்க நிகழ்ச்சியில் பிரதமர் ஆற்றிய உரையின் தமிழாக்கம்
பாரத் மாதாகி ஜே!
பாரத் மாதாகி ஜே!!
திரிபுரா மாநிலத்தின் ஆளுநர் திரு சத்தியதேவ் நாராயண் ஆர்யா, மாநில முதல்வர் திரு மாணிக் சாகா, எனது அமைச்சரவை சகாக்களான பிரதிமா பௌமிக், திரிபுரா சட்டமன்றத்தின் சபாநாகர் திரு ரத்தன் சக்கரபோர்த்தி, துணை முதல்வர் திரு ஜிஷ்ணு தேவ் வர்மா, எனது நண்பரும், நாடாளுமன்ற உறுப்பினருமான திரு பிப்லப் தேவ், திரபுரா மாநில மதிப்புமிக்க அமைச்சர்கள் மற்றும் எனது அருமை திரிபுரா மக்கள்! ஆகியோர் இந்த நிகழ்வில் கலந்துகொண்டுள்ளனர்.
நமஸ்காரம்!
வணக்கம்!!
மாதா திரிபுரசுந்தரியின் நிலப்பரப்பில் இருப்பதற்கு ஆசீர்வதிக்கப்பட்டு இருக்கிறேன். இந்த மாதா திரிபுரசுந்தரியின் புண்ணியப்பூமிக்கு வணக்கம் தெரிவித்துக்கொள்கிறேன்.
முதலில் இந்த நிகழ்விற்கு சுமார் 2 மணி நேரம் காலதாமதமாக வந்தமைக்கு, மன்னிக்க வேண்டுகிறேன்.
நான் மேகாலயாவில் குறிப்பிட்ட கால அளவிற்கும் மேலாக நடைபெற்ற நிகழ்வில் கலந்துகொண்ட காரணத்தினால் காலதாமதம் ஏற்பட்டது. பலர் 11-12 மணியளவிலிருந்து காத்திருந்தனர் என்று கேள்விப்பட்டேன். இந்த காலதாமத பிரச்சனைகளுக்கு நடுவிலும் எனக்காக காத்திருந்து என்னை ஆசீர்வதித்தற்கு நன்றி கடன்பெற்றுள்ளேன். தூய்மைப் பணிக்காக மிகப்பெரிய இயக்கத்தை தொடங்கிய முயற்சிகளுக்காக திரிபுரா மக்களை நான் பாராட்டுகிறேன். கடந்த 5 ஆண்டுகளில் தூய்மை இயக்கத்தை மிகப்பெரிய அளவில் எடுத்துச் சென்றுள்ளீர்கள். இதன் விளைவாக, நாட்டில் உள்ள சிறிய மாநிலங்களில் தூய்மையான மாநிலமாக திரிபுரா தற்போது திகழ்கிறது.
நண்பர்களே!
மாதா திரிபுரசுந்தரியின் ஆசீர்வதத்தால் திரிபுரா மாநிலத்தின் வளர்ச்சிப்பாதை உயர்ந்த நிலையில் உள்ளது. மற்ற பகுதிகளுடனான தொடர்பு, திறன்மேம்பாடு மற்றும் ஏழைகளுக்கு வீட்டு வசதி தொடர்புடைய திட்டங்களை செயல்படுத்தியதற்கு வாழ்த்து தெரிவிக்கின்றேன். இன்று திரிபுரா மாநிலத்திற்கு முதல் பல் மருத்துவக்கல்லூரி அமைந்திருக்கிறது. திரிபுரா மாநில இளைஞர்கள் மருத்துவர்களாக உருவாவதற்கு இந்த கல்லூரி பக்கப்பலமாக இருக்கும், 2 லட்சத்திற்கு மேலான ஏழை குடும்பங்களுக்கு இன்று நல்ல வீடுகள் கிடைத்துள்ளன. பெரும்பாலான வீடுகளுக்கு நமது தாய் மற்றும் சகோதரிகள் உரிமையாளர்களாகவே இருக்கின்றனர். இதில் பல சகோதரிகளின் பெயர்களில் முதன் முறையாக சொத்துக்கள் பதிவு செய்யப்பட்டிருப்பது குறிப்பிடத்தக்கது. திரிபுரா மாநிலம் தற்போது, நாட்டிலேயே ஏழைகளுக்கு வீட்டு வசதி செய்து தரும் மாநிலங்களில் முதன்மையானதாக உள்ளது. மாணிக் அவர்களே! மற்றும் அவரது குழுவினரும் மிகச் சிறப்பாக தங்களது பணிகளை செய்து வருகின்றனர்.
தனி ஒருவருக்கு, ஓர் இரவிற்கு தங்குவதற்கு அனுமதி அளிப்பவர்களுக்கு, வாழ்நாள் முழுவதும் ஆசீர்வாதம் கிடைக்கும். தற்போது இங்குள்ள அனைவருக்கும் வீடு கிடைத்துள்ளது. எனவே, திரிபுராவில் இருந்து அனைவருக்கும் ஆசீர்வாதங்கள் உண்டு. நான் விமான நிலையத்திலிருந்து வரும் வழியெங்கும் மக்கள் அதிகளவில் வரவேற்பு அளித்து என்னை ஆசீர்வதித்தனர். நானும் அவர்களுக்கு வாழ்த்துக்களை தெரிவித்துக்கொள்கிறேன்.
மேலும் விவரங்களுக்கு இந்தஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1884607
மத்திய அமைச்சரவை
இந்தியாவிற்கும் நார்வேவிற்கும் இடையே ஊடுருவல் அல்லாத புவியியல் ஆய்வு மற்றும் விசாரணைக்கான புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்
இந்தியாவிற்கும் நார்வேவிற்கும் இடையே ஊடுருவல் அல்லாத புவியியல் ஆய்வு மற்றும் விசாரணைக்கான புரிந்துணர்வு ஒப்பந்தத்திற்கு, நிகழ்விற்கு பிந்தையை ஒப்புதலை பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவைக் கூட்டம் வழங்கியுள்ளது. இந்த ஒப்பந்தம் 2018-ஆம் ஆண்டு செப்டம்பர் மாதம் 6-ம்தேதி அன்று கையெழுத்தானது.Top of Form
பயன்பாடு
இந்த புரிந்துணர்வு ஒப்பந்தம் தேசிய நெடுஞ்சாலை மற்றும் உள்கட்டமைப்பு வளர்ச்சிக் கழகத்திற்கும், நார்வேயின் புவி தொழில்நுட்ப நிறுவனத்திற்கும் இடையேயான ஒத்துழைப்புக்கு வகை செய்கிறது. நாட்டில் உள்ள சாலை உள்கட்டமைப்புத் திட்டங்களின் மேம்பாட்டு, குறிப்பாக வடகிழக்குப் பகுதிக்கும், பரஸ்பரம் ஒப்புக்கொள்ளப்பட்ட முற்போக்கான நடைமுறைகளின் வளர்ச்சிக்குமான செயல்முறைக்கும் வழி வகுப்பதே இந்த புரிந்துணர்வு ஒப்பந்தத்தின் நோக்கமாகும். இந்த ஊடுருவலற்ற புவியியல் ஆய்வு முறை முதல் முறையாக இந்தியாவில் பயன்படுத்தப்படுகிறது. நார்வே புவியியல் தொழில்நுட்ப நிறுவனம் உள்பட உலக அளவில் சில நிறுவனங்கள் / அமைப்புகள் மட்டுமே இந்த தொழில் நுட்பத்தை வழங்குகின்றன.
நார்வே புவியியல் தொழில்நுட்ப நிறுவனத்துடனான புரிந்துணர்வு ஒப்பந்தம், உத்தி சார்ந்த சுரங்கப்பாதைகளை அமைப்பதற்கு தற்போது செயல்பாட்டில் உள்ள திட்டங்களைப் பொறுத்தவரை விரிவான திட்ட அறிக்கைகளைத் தயாரிப்பதற்கு உதவும்.
------
(Visitor Counter : 69
சுகாதாரம் மற்றும் குடும்ப நலத்துறை அமைச்சகம்
வாஜ்பாய் அவர்களின் கனவுகளுக்கு பிரதமர் மோடி உத்வேகம் அளித்துள்ளார்: அமைச்சர் டாக்டர் ஹர்ஷ் வர்தன்
ரோத்தக்கில் உள்ள பண்டிட் பகவத் தயால் சர்மா முதுநிலை மருத்துவ அறிவியல் நிறுவனத்தில் அறுவை சிகிச்சை அரங்கம் மற்றும் தீவிர சிகிச்சைப் பிரிவு அடங்கிய வளாகத்தை மத்திய சுகாதாரம் மற்றும் குடும்ப நல அமைச்சர் டாக்டர் ஹர்ஷ் வர்தன் இன்று திறந்து வைத்தார்.
முன்னாள் பிரதமர் திரு அடல் பிகாரி வாஜ்பாய் மற்றும் முன்னாள் மத்திய அமைச்சர் திருமதி சுஷ்மா சுவராஜ் ஆகியோரை நிகழ்ச்சியின்போது நினைவுகூர்ந்த திரு ஹர்ஷ் வர்தன், வாஜ்பாய் அவர்களின் கனவுகளுக்கு பிரதமர் திரு நரேந்திர மோடி உத்வேகம் அளித்து வருவதாகக் குறிப்பிட்டார்.
மேலும் விவரங்களுக்கு இந்த ஆங்கில செய்திக் குறிப்பை காணவும்
https://www.pib.gov.in/PressReleasePage.aspx?PRID=1674069
சாலைப் போக்குவரத்து மற்றும் நெடுஞ்சாலைத்துறை அமைச்சகம்
இந்தியாவுக்கான ஆஸ்திரிய தூதர் தலைமையிலான பிரதிநிதிகள் குழு திரு. நிதின் கட்கரியுடன் சந்திப்பு
இந்தியாவுக்கான ஆஸ்திரிய தூதர் திருமிகு கேத்தரினா விய்சர் தலைமையிலான பிரதிநிதிகள் குழு மத்திய சாலைப் போக்குவரத்து மற்றும் நெடுஞ்சாலைத்துறை அமைச்சர் திரு. நிதின் கட்கரியை இன்று சந்தித்தது.
சாலை உள்கட்டமைப்பு மேம்பாட்டுத் திட்டங்களில் பசுமை தொழில்நுட்பங்கள் மற்றும் நவீன தொழில்நுட்பங்கள் குறித்த கருத்துக்களை இருதரப்பினரும் பரிமாறிக் கொண்டனர். ஆஸ்திரிய நிறுவனங்களின் பிரதிநிதிகள், தங்களது நிறுவனங்களில் தயாரிக்கப்படும் புதுமையான உற்பத்திப் பொருட்கள் நவீனத்துவம் வாய்ந்த தொழில்நுட்பங்கள் குறித்து அமைச்சரிடம் விளக்கினார்.
இந்தியாவில் பல்வேறு கம்பிவட ஊர்தி திட்டங்கள் செயல்படுத்தப்பட்டு வருவதாக திரு.கட்கரி தெரிவித்தார். ஆஸ்திரிய நிறுவனங்களின் மிகச் சிறந்த உயர் தரம் வாய்ந்த கம்பிவட ஊர்தி பாகங்களுக்கு அவர் பாராட்டுத் தெரிவித்தார். ஒட்டு மொத்த செலவைக் குறைக்க இந்தியாவில் உற்பத்தி நிலையங்களை அமைக்க முன்வர வேண்டுமென்று நிறுவனங்களுக்கு அவர் அழைப்பு விடுத்தார்.
பழங்குடியினர் நலத்துறை அமைச்சகம்
இந்திய கணினி சங்கத்தின் மின்னணு-ஆளுகை விருதை பழங்குடியினர் விவகாரங்கள் அமைச்சகம் வென்றது
பல்வேறு தகவல் மற்றும் தகவல் தொடர்பு தொழில்நுட்ப முன்னெடுப்புகளின் மூலம் பழங்குடியினருக்கு அதிகாரமளித்து இந்தியாவை முன்னேற்றும் செயல்பாட்டுக்காக சிறந்த திட்டப் பிரிவு-மத்திய அரசு முகமைக்கான இந்திய கணினி சங்கத்தின் மின்னணு-ஆளுகை விருதை பழங்குடியினர் விவகாரங்கள் அமைச்சகம் வென்றுள்ளது.
லக்னோவில் நேற்று நடைபெற்ற 18-வது இந்திய கணினி சங்க சிறப்பு ஆர்வக் குழு மின்னணு-ஆளுகை விருதுகள் நிகழ்ச்சியில் வழங்கப்பட்ட இந்த விருதை, உத்தரப் பிரதேச முதல்வர் திரு. யோகி ஆதித்யநாத்திடம் இருந்து பழங்குடியினர் விவகாரங்கள் அமைச்சக இணை செயலாளர் டாக்டர் நவல்ஜித் கபூர் பெற்றுக்கொண்டார்.
இது குறித்து மகிழ்ச்சி தெரிவித்த பழங்குடியினர் விவகாரங்கள் அமைச்சர் திரு. அர்ஜுன் முண்டா, டிஜிட்டல் தொழில்நுட்பத்தின் பயன்கள் நாட்டின் தொலைதூர பகுதிகளையும் சென்றடைய அமைச்சகம் நடவடிக்கைகள் எடுத்து வருவதாகக் கூறினார்.
தில்லி ஹாட்டில் நடைபெற்று வரும் இந்திய ஆதி மகோத்சவ் திருவிழாவில் வெளிநாட்டு தூதரக அதிகாரிகள் தின கொண்டாட்டத்தை மத்திய பழங்குடியினர் விவகாரங்கள் அமைச்சகத்தின் இந்திய பழங்குடியினர் கூட்டுறவு சந்தைப்படுத்துதல் வளர்ச்சி கூட்டமைப்பு  மற்றும் வெளியுறவு விவகாரங்கள் அமைச்சகம் நடத்தியது.
இந்தியாவில் உள்ள முப்பதுக்கும் மேற்பட்ட அயல்நாட்டு தூதரகங்களில் இருந்து 120-க்கும் அதிகமான அதிகாரிகளும், வெளியுறவு விவகாரங்கள் அமைச்சகத்தின் மூத்த அதிகாரிகளும் இதில் கலந்து கொண்டனர்.
டிரைஃபெட்டால் ஏற்பாடு செய்யப்பட்டுள்ள ஆதி மகோத்சவ் திருவிழாவில், பழங்குடியினரின் ஊட்டச்சத்து பொருட்கள், ஜவுளிகள் மற்றும் இயற்கை பொருட்கள் காட்சிக்காகவும், விற்பனைக்காகவும் வைக்கப்பட்டுள்ளன.
புதுதில்லி ஐ என் ஏவில் உள்ள தில்லி ஹாட்டில் 2021 பிப்ரவரி 15 வரை காலை 11 மணி முதல் இரவு 9 மணி வரை இக்கண்காட்சி நடைபெறும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1697638
-----
(Visitor Counter : 128
பாதுகாப்பு அமைச்சகம்
லெப்டினன்ட் ஜெனரல் எம் எம் நரவானே ராணுவ துணைத் தலைமை தளபதியாக பொறுப்பேற்பு
லெப்டினன்ட் ஜெனரல் எம் எம் நரவானே ராணுவ துணைத் தலைமை தளபதியாக 01 செப்டம்பர், 2019 அன்று பொறுப்பேற்றுக் கொண்டார். இதுவரை இப்பொறுப்பில் இருந்த லெப்டினன்ட் ஜெனரல் தேவராஜ் அன்பு, 31, ஆகஸ்ட் 2019-உடன் பணி ஓய்வு பெற்றதையடுத்து, இவர் இப்பொறுப்புக்கு நியமிக்கப்பட்டுள்ளார். இதற்கு முன்பு இவர், இந்திய ராணுவத்தின் கிழக்கு பிராந்திய படைப்பிரிவின் தளபதியாக பணியாற்றி வந்தார்.
தேசிய பாதுகாப்புப்படை அகாடமி மற்றும் இந்திய ராணுவ அகாடமியில் பயின்றவரான லெப்டினன்ட் ஜெனரல் நரவானே, ராணுவத்தின் 7-வது பட்டாலியனான சீக்கிய தரைப்படைப் பிரிவில் ஜூன் 1980-ல் பணியில் சேர்ந்தார். பல்வேறு சவாலான பொறுப்புகளில் திறம்பட பணியாற்றிய அனுபவம் உடையவர் ஆவார். சுமார் நாற்பது ஆண்டுகால ராணுவப் பணிக்காலத்தில், வடகிழக்கு மாநிலங்களிலும், ஜம்மு காஷ்மீரிலும் பணியாற்றியிருப்பதுடன், இலங்கைக்கு சென்ற இந்திய அமைதிகாக்கும் படையிலும் அங்கம் வகித்துள்ளார். மியான்மரில் உள்ள இந்திய தூதரக படைப்பிரிவிலும் 3 ஆண்டுகள் பணியாற்றியுள்ளார். இவர், தமது சேவைகளுக்காக சேனா பதக்கம், விசிஸ்ட் சேவா பதக்கம், அதிவிசிஸ்ட் சேவா பதக்கம், பரம் விசிஸ்ட் சேவா பதக்கம் உள்ளிட்ட பல்வேறு விருதுகளைப் பெற்றுள்ளார்.
(----
சாலைப் போக்குவரத்து மற்றும் நெடுஞ்சாலைத்துறை அமைச்சகம்
சுங்கச்சாவடிகளில் விரைவில் ஜிபிஎஸ் மூலம் கட்டணம் வசூலிக்கும் தொழில்நுட்பம்: அமைச்சர் திரு. நிதின் கட்கரி
நாடு முழுவதும் சீரான போக்குவரத்தை உறுதி செய்வதற்காக சுங்கச்சாவடிகளில் ஜிபிஎஸ் அடிப்படையிலான தொழில்நுட்பப் பயன்பாட்டை அரசு இறுதி செய்துள்ளதாக மத்திய சாலைப் போக்குவரத்து மற்றும் நெடுஞ்சாலை; சிறு, குறு, நடுத்தரத்தொழில் நிறுவனங்கள் துறை அமைச்சர் திரு. நிதின் கட்கரி தெரிவித்துள்ளார். இதன் மூலம் அடுத்த இரண்டு ஆண்டுகளில் சுங்கச்சாவடி இல்லாத இந்தியா உருவாகும் என்று அவர் தெரிவித்தார்.
இந்திய வர்த்தக மற்றும் தொழில்துறைக் கூட்டமைப்பின்  நிறுவன வாரத்தை முன்னிட்டு ஏற்பாடு செய்யப்பட்டிருந்த நிகழ்ச்சியில் பல்வேறு துறைகளில் பொருளாதாரத்தை மீட்டெடுப்பதில் தேசிய உள்கட்டமைப்பின் பங்கு என்ற தலைப்பில் பேசிய திரு. நிதின் கட்கரி இதனைத் தெரிவித்தார்.
வாகனங்களின் இயக்கத்தைப் பொறுத்து சுங்கக்கட்டணம் வாகன ஓட்டிகளின் வங்கிக்கணக்கில் இருந்து நேரடியாகப் பெற்றுக் கொள்ளப்படும் என்று அவர் கூறினார். தற்போது அனைத்து வணிக ரீதியான வாகனங்களிலும் கண்காணிப்புத் தொழில்நுட்பம் பொருத்தப் படுவதாக குறிப்பிட்ட அவர், பழைய வாகனங்களிலும் ஜிபிஎஸ் தொழில்நுட்பத்தை அரசு பொருத்தும் என்று தெரிவித்தார்.
வரும் மார்ச் மாதத்திற்குள் சுங்கச்சாவடிகளின் மூலம் ரூ.34,000 கோடி கிடைக்கும் என்று தெரிவித்த திரு நிதின் கட்கரி, சுங்கக் கட்டணத்தை வசூலிக்க ஜிபிஎஸ் தொழில் நுட்பத்தைப் பயன்படுத்துவதன் வாயிலாக அடுத்த ஐந்து ஆண்டுகளில் ரூ.1,34,000 கோடி கிடைக்கும் என்றார்.
வேலைவாய்ப்பை அதிகரிக்கவும், ஏழ்மையை நீக்கவும் தொழில் வளர்ச்சி மிகவும் அவசியம் என்று வலியுறுத்திய அமைச்சர், உள்கட்டமைப்பு வளர்ச்சியில் பொதுத்துறை, தனியார் துறை முதலீடுகளை ஊக்குவிக்க வேண்டும் என்றும், தேவையான உதவிகளை அரசு வழங்கும் என்றும் உறுதி அளித்தார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://www.pib.gov.in/PressReleasePage.aspx?PRID=1681442
இளைஞர் நலன் மற்றும் விளையாட்டு அமைச்சகம்
ஃபிட் இந்தியா வினாடி வினா 2022 மாநில சுற்று வெற்றியாளர்களுக்கு மத்திய அமைச்சர் திரு அனுராக் சிங் தாக்கூர் நாளை மும்பையில் பாராட்டு
இளைஞர் நலன் மற்றும் விளையாட்டு அமைச்சகம் ஜூலை 23, 2023 அன்று மும்பை பாந்த்ராவில் உள்ள பி.கே.சி.யில் 2 வது ஃபிட் இந்தியா வினாடி வினாவில் மாநில சுற்று வெற்றியாளர்களுக்கு பாராட்டு விழாவை நடத்துகிறது. இந்த விழாவில் மத்திய இளைஞர் நலன் மற்றும் விளையாட்டுத் துறை அமைச்சர் அனுராக் தாக்கூர் கலந்து கொள்கிறார்.
ஃபிட் இந்தியா வினாடி வினா 2022 போட்டியில் மாநில அளவில் வெற்றி பெற்றவர்களுக்கு ஞாயிற்றுக்கிழமை நடைபெறும் விழாவில் பரிசுகள் வழங்கப்பட உள்ளன. அவர்களுக்கு ரொக்கப்பரிசு மற்றும் சான்றிதழ்கள் வழங்கப்படும். ஃபிட் இந்தியா வினாடி வினா என்பது ஃபிட் இந்தியா இயக்கத்தின் ஒரு பகுதியாகும், இது 2019 ஆம் ஆண்டில் பிரதமர் திரு நரேந்திர மோடியால் தொடங்கப்பட்டது. இந்த இயக்கம் இந்தியாவை ஆரோக்கியமான நாடாக மாற்றுவதை நோக்கமாகக் கொண்டுள்ளது.
ஃபிட் இந்தியா வினாடி வினா 2022 என்பது விளையாட்டு மற்றும் உடற்தகுதி குறித்த இந்தியாவின் மிகப்பெரிய வினாடி வினா ஆகும், இது பள்ளி மாணவர்களுக்கு ரூ 3.25 கோடி ரொக்கப் பரிசை வழங்குகிறது. பள்ளிகளுக்கான ஃபிட் இந்தியா தேசிய உடற்தகுதி மற்றும் விளையாட்டு வினாடி வினாவின் 2 வது பதிப்பு கடந்த ஆண்டு ஆகஸ்ட் 29 ஆம் தேதி தேசிய விளையாட்டு தினத்தை முன்னிட்டு மத்திய கல்வி மற்றும் திறன் மேம்பாடு மற்றும் தொழில் முனைவோர் அமைச்சர் திரு தர்மேந்திர பிரதான் முன்னிலையில், மத்திய இளைஞர் விவகாரம் மற்றும் விளையாட்டு மற்றும் தகவல் மற்றும் ஒளிபரப்பு அமைச்சர் திரு அனுராக் சிங் தாக்கூரால் தொடங்கப்பட்டது. இந்த வினாடி வினா இந்தியாவின் வளமான விளையாட்டு வரலாறு, உடற்பயிற்சி மற்றும் ஊட்டச்சத்து தொடர்பான பரந்த அளவிலான தலைப்புகளை உள்ளடக்கியது.